नोएडा में 100 साल की बुजुर्ग का रेस्क्यू; हिमाचल- उत्तराखंड में लैंडस्लाइड का VIDEO
India Weather (Monsoon) Live Updates 2023 - IMD State-Wise Rainfall And Flood Situation Latest News, Photos And Videos On Dainik Bhaskar. दिल्ली-NCR में बुधवार सुबह से जमकर बारिश हो रही है। राजधानी दिल्ली में मंडी हाउस से लेकर रिंग रोड तक और नोएडा के कई इलाकों में बारिश के चलते सड़कों पर पानी भर गया है।
दिल्ली-NCR में बुधवार सुबह से जमकर बारिश हो रही है। यमुना का जलस्तर खतरे के निशान से ऊपर 205.47 पर पहुंच गया है। राजधानी में मंडी हाउस से लेकर रिंग रोड तक और नोएडा के कई इलाकों में बारिश के चलते सड़कों पर पानी भर गया है।
इधर, यमुना के बाद हिंडन नदी का जलस्तर लगातार बढ़ रहा है। नोएडा के आसपास के इलाकों में बाढ़ जैसे हालात हैं। ग्रेटर नोएडा इलाके में बाढ़ के बीच 100 साल की बुजुर्ग अपने परिवार के साथ घर में फंस गई। उन्हें बाहर निकालने में दिक्कत आ रही थी। सूचना पर पहुंची NDRF की टीम ने उन्हें रेस्क्यू करके सुरक्षित स्थान पर पहुंचाया।
उत्तराखंड के धरासू में लैंडस्लाइड की वजह से ऋषिकेश-गंगोत्री हाईवे पर यातायात बंद कर दिया गया है। इसके अलावा हिमाचल प्रदेश के सिरमौर में लैंडस्लाइड की घटना सामने आई है। हालांकि, किसी तरह का कोई नुकसान नहीं हुआ है।
दक्षिणी राज्यों कर्नाटक, आंध्र प्रदेश, तेलंगाना में बारिश के चलते फ्लैश फ्लड जैसे हालात हो गए हैं। मंगलवार शाम तेलंगाना के महबूबनगर में दो टीनेजर लड़कियां नहर में बह गईं।
खतरनाक हालात के चलते इन राज्यों में बुधवार और गुरुवार के लिए खतरे वाले क्षेत्रों के सभी स्कूल और कॉलेजों में आज छुट्टी कर दी गई है।
अब जानिए देश के मौसम का हाल...
अगले 24 घंटे कैसे रहेंगे…
इन राज्यों में तेज बारिश होगी: जम्मू-कश्मीर, पंजाब, हिमाचल, हरियाणा, उत्तराखंड, उत्तर प्रदेश, राजस्थान, मध्यप्रदेश, गुजरात, महाराष्ट्र, गोवा, कर्नाटक, तमिलनाडु, आंध्र प्रदेश, तेलंगाना, छत्तीसगढ़, ओडिशा, पश्चिम बंगाल, असम, अरुणाचल प्रदेश।
इन राज्यों में हल्की बारिश होगी: झारखंड और मेघालय में बिजली चमकने के साथ हल्की बारिश हो सकती है।
मौसम से जुड़े अन्य अपडेट्स...
अलग-अलग राज्यों से मानसून की तस्वीरें...
बाकी राज्यों का हाल जान लीजिए...
मध्यप्रदेश: सीहोर-उज्जैन में तेज बारिश होने का अनुमान; भोपाल, इंदौर-ग्वालियर में गर्मी-उमस का असर
मध्यप्रदेश में एक्टिव कम दवाब के साइकोनिक सकुर्लेशन सिस्टम, ट्रफ लाइन और नमी की वजह से तेज बारिश का दौर फिर शुरू हो सकता है। मौसम वैज्ञानिकों ने बुधवार को सीहोर, उज्जैन समेत प्रदेश के 16 जिलों में तेज बारिश होने का अनुमान जताया है। भोपाल, इंदौर, ग्वालियर और जबलपुर में गर्मी-उमस का असर रहेगा। पूरी खबर यहां पढ़ें...
उत्तर प्रदेश: 21 जिलों में बारिश का अलर्ट, नोएडा में स्कूल बंद; हिंडन नदी की बाढ़ में 400 कारें डूबी
उत्तर प्रदेश के 21 जिलों में बुधवार को भारी बारिश का अलर्ट है। मंगलवार को नोएडा, मथुरा, आगरा, मुरादाबाद, मेरठ में बारिश हुई। यमुना की सहायक नदी हिंडन का जलस्तर लगातार बढ़ता जा रहा है। इस वजह से गाजियाबाद, नोएडा और ग्रेटर नोएडा के कई इलाकों में बाढ़ का पानी घुस गया। बुधवार को नोएडा में भारी बारिश के चलते सभी स्कूल बंद किए गए हैं। पूरी खबर यहां पढ़ें...
हिमाचल: आज और कल भारी बारिश का अलर्ट, 24 जून से अब तक 44 की मौत
मौसम विभाग ने हिमाचल में 26 और 27 जुलाई को भारी बारिश का ऑरेंज अलर्ट जारी किया है। ठियोग, रोहड़ू, रामपुर सब डिवीजन में स्कूलों की छुट्टियां 28 जुलाई तक बढ़ा दी हैं। 24 जून से अब तक फ्लैश फ्लड और लैंड स्लाइड की चपेट में आने से 44 लोगों की जान जा चुकी है। पूरी खबर यहां पढ़ें...
हरियाणा: 9 जिलों में भारी बारिश का अलर्ट, 4 के लिए चेतावनी
हरियाणा में आज 9 जिलों में भारी बारिश होने का अलर्ट जारी किया गया है। 4 जिलों पंचकूला, यमुनानगर, सोनीपत, पानीपत में भारी से भारी बारिश होने का अलर्ट है। उत्तर हरियाणा के कुछ जिलों में रातभर बारिश हुई। इससे इन जिलों में घग्गर का जल स्तर फिर बढ़ने का अनुमान है। पूरी खबर यहां पढ़ें...
पंजाब: आज भारी बारिश का अलर्ट, सतलुज-ब्यास-रावी उफान पर
पंजाब मौसम विभाग ने आज पूरे राज्य में भारी बारिश होने का अलर्ट जारी किया है। मौसम विभाग का कहना है कि पंजाब में गर्जन, आसमानी बिजली चमकने के साथ बारिश होगी और पंजाब के तीनों क्षेत्रों दोआबा-माझा और मालवा में होगी। पूरी खबर यहां पढ़ें...